Opatrenia na zlepšenie činnosti katastrálnych úradov a zavedenie registra katastra na internet

 

 

OBSAH

I. ÚVOD	3
2. Rekapitulácia	4
3. Bližšie informácie k jednotlivým riešeniam	6
3.1. dotácia na riešenie sklzu	6
Zásady a mechanizmy spravodlivosti, optimálnosti a transparentnosti pri prerozdeľovaní prostriedkov na riešenie sklzu	6
3.2. Kataster nehnuteľností na internete	7
Riešenie 1: Sprístupnenie v súčasnosti dostupnej databázy KN na internete	9
Riešenie 2: Optimalizácia databázy KN a následné publikovanie na internete	10
Financovanie	11
Financovanie z poplatkov	12
Financovanie z mimorozpočtových zdrojov	12
Financovanie z rozpočtových zdrojov	12
Iné riešenia	12
ZÁVER	13

I. ÚVOD 
Nevyhnutným faktorom efektívneho fungovania trhu s nehnuteľnosťami je funkčný systém evidovania vlastníctva nehnuteľností. Na Slovensku je takýmto systémom kataster nehnuteľností. O tom, že kataster nehnuteľnosti v SR je v značnom počte okresov nefunkčný svedčia spoločensky neprijateľné čakacie lehoty na spracovanie žiadostí a podaní, najmä lehota rozhodovania o vlastníckych právach k nehnuteľnostiam. Hoci katastrálny odbor okresného úradu v SR je zo zákona povinný o návrhu na vklad vlastníckeho a iného práva do katastra nehnuteľností rozhodnúť do 30 dní, v polovici roku 2000 zo 79 okresných pracovísk zákonnú lehotu dodržiavalo len 31. V 25 okresoch na rozhodnutie na vklad obyvatelia čakali 6 - 9 mesiacov, približne v 10 okresoch lehota prekračovala 10 mesiacov, v jednom prípade dokonca viac než dva roky. Výsledkom je právna neistota, priestor pre špekulácie a vysoká miera korupcie.
S cieľom riešiť uvedený stav, vláda na svojom zasadnutí dňa 6. 3.2001 schválila materiál „Analýza a návrh systémových opatrení zlepšenia činností katastrálnych úradov“. Ako vyplýva z analýz uvedeného materiálu, hlavnú príčinu nevyhovujúcej situácie na katastroch treba hľadať v rastúcom počte úloh v poslednom období pri neadekvátnom personálnom a materiálno-technickom zabezpečení[1]. Materiál tiež konštatuje, že zlepšenie uvedeného stavu je možné docieliť reformou administratívneho riadenia a reformou financovania, ktorých základné črty zároveň navrhuje.
Reforma administratívneho riadenia už čiastočne prebehla, po novele zákona o katastroch, ktorá nadobudla účinnosť 1. 1. 2002. Jej hlavným zmyslom bolo odčlenenie katastrov nehnuteľností z krajských a okresných úradov, čo predstavuje obnovenie stavu, aký na tomto úseku existoval do roku 1996. Treba však opätovne zdôrazniť, že aj keď ide jednoznačne o krok vpred, novela sama o sebe problémy katastra nehnuteľností nerieši. Hlavným problémom je aj naďalej akútny nedostatok financií so všetkými negatívami s tým spojenými. 
Problém však spočíva v skutočnosti, že z dôvodov dočasne neprehľadného stavu v delimitácii majetku a pracovníkov z krajských a okresných úradov v súvislosti so spomínanou novelou, ako aj z dôvodov existujúcich legislatívnych pravidiel nie je možné v krátkom časovom horizonte doriešiť reformu administratívneho riadenia a najmä reformu financovania v krátkom časovom horizonte. Vzhľadom na akútnosť stavu preto schválený materiál okrem dlhodobých opatrení navrhuje aj okamžité opatrenia. Aj keď ide o nesystémové opatrenia – finančné dotácie, možno ich charakterizovať relatívne vysokou účinnosťou, efektivitou a schopnosťou v pomerne krátkom časovom horizonte (do 1 roku) vyriešiť súčasný problém v katastroch. Spolu s materiálom preto vláda schválila uznesenie, podľa ktorého budú z rezervy Vlády SR vyčlenené prostriedky na odstránenie najkritickejších sklzov v rozhodovaní o návrhu na vklad vo výške 19,1 mil. Sk.
V zmysle schváleného materiálu, ako aj rokovania vlády na predmetnom zasadnutí predkladáme ďalší materiál, ktorý predstavuje návrh opatrení na zlepšenie činností katastrálnych úradov v SR, na ktoré nebolo možné použiť prostriedky z rezervy Vlády, avšak ktoré je nutné doriešiť. 
Ide o dokončenie variantu B („riešenie na odstránenie všetkých sklzov návrhov na zápis do katastra nehnuteľností + kataster nehnuteľností na internete“) podľa schváleného uznesenia. Celkové náklady na realizáciu vo výške 26,86 mil. SK navrhujeme realizovať z výnosov z malej privatizácie.

2. Rekapitulácia
Cieľom navrhovaných riešení v tomto materiáli je:
1.	odstránenie zvyšných sklzov na zápis verejných listín do katastra nehnuteľností 
2.	zavedenie katastra nehnuteľností na internete 
 
Riešenie predstavujú tieto opatrenia:
1.	Dotácia na riešenie sklzu pre úlohu 2 - zabezpečenie plnenia zákonných lehôt na zápis verejných a iných listín 
2.	využitie existujúcich investícií centrálneho servera na zavedenie katastra nehnuteľností na internete 

 
 
Výhody navrhovaných riešení
1.	Realizácia návrhov všetkých zápisov na vklad práva do katastra v zákonnej lehote;
2.	Sprístupnenie informácií popisných údajov katastra nehnuteľností na internete;

Kalkulácia nákladov na uvedené riešenie je nasledovná:
1. dotácia na riešenie sklzu „zápis verejných listín“ záznamom 15,9 mil. Sk, 	z čoho:
	mzdy a odvody za zápisy ROEP-ov do KN			1,028 mil. Sk
mzdy a odmeny za ostatné zápisy do KN			8,360 mil. Sk	
	náklady na expedovanie oznámení (ROEP)			1,244 mil. Sk
	náklady na expedovanie ostatných oznámení		5,268 mil. Sk
 
2.	2.      KN na internete: počiatočné náklady			7 mil. Sk
z čoho:
	Investície do dobudovania bezpečnosti	0,6 mil. Sk (+cca 5,4 mil. Sk hradí Phare)
	Vývoj, testovanie				2,8 mil. Sk
	Zaškolenie obsluhy				0,4 mil. Sk
	Cestovné náklady účastníkov školení	0,6 mil. Sk
Pripojenie centrály k internetu		0,1 mil. Sk
	Skvalitnenie pripojenia centrum - regióny	1,5 mil. Sk
	Vyrovnanie dlhov + rezerva			1 mil. Sk
 
3.	3.      KN na internete: prevádzkové náklady 				 3,96 mil. Sk/rok
z čoho:
	administrátor + réžia				1,8 mil. Sk
	prenosové kanály centrum - internet		1,2 mil. Sk
	prenosové poplatky regióny - centrum	0,96 mil. Sk

Spolu:								22,9 mil. SK + 3,96 mil. Sk/rok
Náklady na rok 2002 zo zdrojov malej privatizácie: 	26,86 mil. Sk

 

3. Bližšie informácie k jednotlivým riešeniam 
3.1. dotácia na riešenie sklzu
Keďže základný problém neakceptovateľných lehôt v systéme katastra nehnuteľností a s tým spojená korupcia spočíva v neschopnosti zvládnutia enormného nárastu podaní z minulosti z kapacitných dôvodov, je možné vzniknutú situáciu riešiť jednorázovým posilnením kapacít katastra nehnuteľností vo forme finančnej dotácie. Táto dotácia bude použitá na riešenie sklzov prostredníctvom zabezpečenia zvýšenej výkonnosti prostredníctvom práce nadčas alebo prostredníctvom prijatia nových pracovníkov na dobu určitú tam kde je to nevyhnutné[2].
Z dôvodu dočasnosti uvedeného nárastu v minulosti (hromadné prevody bytov do osobného vlastníctva) existuje predpoklad, že efekty jednorázovej dotácie budú dlhodobého charakteru.
Na odstránenie všetkých zvyšných sklzov je nevyhnutné vyčleniť prostriedky v celkovej výške 16,5 mil. Sk. Kalkulácia nákladov vychádza zo súčasného stavu 68 732 v zákonnej lehote nezapísaných verejných listín, pričom sa rozlišuje, či ide o registre a obnovu katastrálneho operátu, kde je úloha zvlášť náročná, alebo nie (Error! Reference source not found., Error! Reference source not found.).

Tabuľka 1
Výpočet nákladov na zápis v zákonnej lehote nezapísaných verejných a iných listín do KN
Počet (k 1. 7. 2001)	odmena za zápis do KN podľa § 43 písmeno b	náklady na expedovanie oznámení podľa § 47	nároky spolu	
68 600	100 Sk	100 Sk	13 720 000 Sk	

Tabuľka 2
Výpočet nákladov na zápis v zákonnej lehote nezapísaných verejných a iných listín do KN – registre a obnova katastrálneho operátu
Počet (k 1. 7. 2001)	odmena za zápis do KN podľa § 43 písmeno b	náklady na expedovanie oznámení podľa § 47	nároky spolu	
132	4 000 Sk	17 000 Sk	2 772 000 Sk	
 
Podobne ako pri schválenej dotácii z rezervy vlády, uvoľnenie prostriedkov je podmienené pri ich prideľovaní rešpektovaním zásad a mechanizmov spravodlivosti, optimálnosti a transparentnosti, načrtnutých nižšie.
 
Zásady a mechanizmy spravodlivosti, optimálnosti a transparentnosti pri prerozdeľovaní prostriedkov na riešenie sklzu
Ako už bolo spomenuté, hlavnou nevýhodou účelových dotácií je ich nesystémovosť. Riešenia neberú do úvahy, že finančný deficit, ktorý tým čiastočne bude odstránený, nemusí byť jedinou príčinou nefunkčnosti systému a že rezervy môžu existovať aj v nízkej efektívnosti výkonov pracovníkov v niektorých okresoch. Existujú prípady, keď badateľné zlepšenie výkonnosti nastalo po výmene vedúceho pracoviska katastra. Na druhej strane existujú aj okresy, ktorých pracovníci v snahe dosiahnuť plnenie zákonných lehôt podávali nadpriemerné výkony aj na úkor práce nadčas bez nároku na odmenu. Riešenie prostredníctvom dotácií do okresov podľa miery zaostávania preto môže byť nespravodlivé a pre pracovníkov, ktorí si doteraz dôsledne plnili úlohy, demotivačné. Zároveň treba brať do úvahy, že značné regionálne rozdiely môžu existovať aj v náročnosti vybavenia jednej žiadosti Z uvedených dôvodov je nevyhnutné, aby účelové dotácie boli spojené s nasledujúcimi opatreniami ÚGKK SR:
1.	Rozdelenie na kraje a následne okresy prostriedkov účelových dotácií na odmeny by malo byť úmerné podľa počtu k danému okamžiku nevybavených žiadostí a podľa stupňa náročnosti vybavovaní žiadostí v danom pracovisku. Stupeň náročnosti môže obsahovať parametre ako kvalifikačná úroveň zamestnancov, miera rozdrobenosti vlastníctva, náročnosť a typ prevažujúcich podaní. Za uvedeným účelom je možné napríklad použiť metodiky na určenie počtu zamestnancov a ich kvalifikačného určenia, ktoré boli v minulosti vypracované. 
2.	Výkonnosť pracovísk bude v nadväznosti na bod 1 monitorovaná. V prípade významnejšej odchýlky musí vedúci zaostávajúceho pracoviska túto odôvodniť. Ak sa preukáže, že odchýlka bola spôsobená následkom neprimerane nízkych výkonov pracovných síl, budú vyvodené dôsledky. Nadmerné výkony zase môžu byť vhodným spôsobom odmenené. Vyhodnotenie bude uskutočňované v pravidelných intervaloch. 
3.	Mechanizmus načrtnutý vyššie bude uplatňovaný aj po skončení čerpania účelových dotácií. 
4.	Pri hľadaní posíl budú uprednostňovaní zamestnanci okolitých pracovísk katastra, u ktorých problém neplnenia zákonných lehôt bol vyriešený. Ak si títo na svojom pracovisku splnia všetky povinnosti, môžu byť presunutí aj počas pracovnej doby. Okrem regulárnej mzdy, na ktorú tým nárok nestrácajú, im je v závislosti od výkonu na novom pracovisku poskytnutá odmena, tak ako keby pracovali nadčas. To bude odmenou pracovníkov tých pracovísk, u ktorých sa problém neplnenia zákonných lehôt nevyskytoval. Zároveň tým bude zaručená prax a odborná spôsobilosť posíl. 
5.	Prípadné úspory, ktoré ÚGKK SR dosiahne, neprepadajú v prospech štátu. Po vyriešení problému neplnenia zákonných lehôt môže byť nedočerpaná čiastka účelových dotácií použitá na zabezpečenie migrácie dát alebo odstraňovanie chýb v databáze popisných údajov katastra nehnuteľností. To má zaručiť nevyhnutnú motiváciu vedenia rezortu, aby prostriedky boli vynaložené efektívne. 
6.	Celý proces načrtnutý v bodoch 1-6 a jeho výsledky budú prehľadne zmapované a dostupné verejnosti s výnimkou mien zainteresovaných osôb, ktoré môžu byť utajené. 
 
Uvedené opatrenia vnesú do účelových dotácií určitý prvok systémovosti. Ich výsledkom bude zvýšená miera spravodlivosti a efektívnosti. Zároveň tým bude minimalizované riziko zneužitia prostriedkov určených na dotácie, ktorých výška nie je zanedbateľná. Zvýšená miera transparentnosti môže znížiť aj dnešné predsudky, ktoré väčšina obyvateľstva často krát neoprávnene prechováva voči katastrálnym úradom, čoho príčinou je okrem iného aj nízka miera informovanosti.
 
3.2. Kataster nehnuteľností na internete
Hlavným cieľom zavedenia katastra na internete je optimalizácia formou odbremenenia katastra nehnuteľností od značného počtu činností, najmä pokiaľ ide o poskytovanie informácií. Ďalším cieľom je zvýšenie transparentnosti a eliminácia možnej korupcie.
 
Realizáciou projektu katastra na internete bude umožnené čerpanie podporných prostriedkov v rámci programu Phare 9906.04.01 Technická pomoc pre ÚGKK SR, kde je navrhnutá podpora aktivite súvisiacej s poskytovaním údajov KN na internete (zatiaľ nerealizované – Finančné memorandum 1999). Na investície smerujúce k zavedeniu katastra na internete bola v rámci podpory vyčlenená čiastka vo výške 150 000 EUR (cca 5,4 mil. Sk) z prostriedkov EÚ. Prostriedky sú viazané najmä na účel upgrade centrálneho servera.
Návrh informácií na sprístupnenie sa nachádza v Prílohe 1
Výhody katastra na internete
-	-         zníženie zaťaženosti katastra a všetky výhody s tým spojené;
-	-         zníženie korupčného správania sa;
-	-         zvýšenie transparentnosti o majetkovoprávnych vzťahoch;
-	-         zvýšenie kreditu SR pre zahraničných investorov a s tým spojený rozbeh komerčných aktivít;
-	-         možnosť čerpania dosiaľ nečerpanej podpory Phare z roku 1999, viazanej na poskytovanie údajov KN na internete (150 000 EUR)
Nevýhody katastra na internete
-	-         počiatočné náklady.
Príležitosti katastra na internete
-	-          relatívne nenáročná možnosť získať zdroje z podporných fondov (napr. Phare);
-	-         v prípade optimalizácie databázy možnosť jej používania pracovníkmi katastra nehnuteľností, čo výrazne zmodernizuje a zvýši efektivitu práce.
Riziká katastra na internete
-	-         možnosť zneužitia osobných údajov;
-	-         zvýšenie administratívnej náročnosti (v prípade optimalizácie databázy);

 
Hlavné problémy, súčasný stav, možnosti riešenia a odhadované náklady
 
Kataster nehnuteľností (KN) v SR je predmetom masívnej podpory zo strany Phare. V roku 1998 bolo podpísané finančné memorandum SR 9807 „Príprava katastrálnej politiky, modernizácia a reštrukturalizácia katastra nehnuteľností, posilnenie inštitucionálnej a administratívnej kapacity ÚGKK SR“ vo výške 3,5 mil. EUR. Všetky prostriedky boli kontrahované. Jedným z cieľov bolo vytvoriť centrálnu databázu na poskytovanie informácií. Výsledkom bolo zakúpenie vysoko výkonného centrálneho servera v špičkovej kvalite. Existujúci systém je na takej úrovni, že informácie z centrálnej databázy je možné okamžite sprístupniť na internet za relatívne nízkych investícií, ktoré spočívajú najmä v dobudovaní bezpečnosti a rozšírení kapacity existujúcej prenosovej linky.
Problém však nastal v migrácii dát medzi regionálnymi databázami a uvedeným serverom, keď jeho pokus o automatizáciu neočakávane začal vykazovať neakceptovateľnú chybovosť. Ako ukázali rozsiahle analýzy, problémom bola historická nedôslednosť a nekonzistentnosť pri zápisoch do databáz v jednotlivých okresoch SR. Problém je možné riešiť dodatočnými masívnymi investíciami do okresov s cieľom softvérovo zjednotiť databázový model, ako aj personálne a časovo vysoko náročnou korekciou existujúcej údajovej bázy v okresoch. 
Investície do regiónov sú predmetom ďalšieho memoranda z roku 1999 (SR 9906 04) “Posilnenie inštitucionálnej a administratívnej kapacity ÚGKK SR prostredníctvom odborného vzdelávania zamestnancov a poskytnutím technického vybavenia“ vo výške 4,2 mil. EUR, z ktorých prostriedky na spoluúčasť SR sú vyčlenené zo ŠR k 1. 1. 2002. Realizácia projektu bola predpokladaná v druhom polroku 2001. S ohľadom na neustále oneskorovanie schválenia návrhu Delegáciou EÚ v Bratislave je predpoklad realizácie podľa ÚGKK SR až v druhom polroku 2002 (v prípade schválenia návrhu Delegáciou EÚ v Bratislave).
 
Navrhovaný model zavedenia katastra na internete je v súlade s uskutočnenými prácami a investíciami, ako aj budúcimi zámermi ÚGKK SR a programu Phare. Navrhovaná čiastka neobsahuje prostriedky programu Phare, ani zodpovedajúcu spoluúčasť SR, ktorá zo štátneho rozpočtu je už vyčlenená. Model počíta so zavedením súboru popisných informácií na internete. Vzhľadom na terajší stav so súborom geodetických informácii nie je možné v súčasnosti uvažovať.
 
Výška odhadovaných nákladov na zavedenie KN na internete sa podľa rôznych zdrojov značne odlišuje. Dôvodom je vysoká variantnosť riešení v závislosti od kvality výstupu. Celkovo možno hovoriť o dvoch krajných riešeniach: 
•	sprístupnenie v súčasnosti dostupnej databázy popisných informácií KN na internete; 
•	sprístupnenie optimalizovanej databázy popisných informácií KN na internete. 
 
Sprístupnenie v súčasnosti dostupnej databázy KN na internete
Riešenie predpokladá tvorbu web aplikačného rozhrania s využitím existujúcej databázy popisných údajov KN, aktualizovanej z regiónov 1x týždenne. Ako už bolo spomenuté, v rámci tohoto riešenia možno plne využiť existujúce hardwarové a softwarové zariadenie centrálneho servera, avšak je nevyhnutné uskutočniť dodatočné investície do bezpečnostnej ochrany dát a do zvýšenia kapacity prenosovej linky.
Podľa odhadov ÚGKK, ktoré boli v materiály “Možnosti zverejnenia systému katastra nehnuteľností na Internete” (príloha 2) predložené MF SR náklady na uvedené riešenie predstavujú jednorázovú položku 8,9 mil. Sk[3] a ročné výdavky 18 - 20,4 mil. Sk[4]. Podľa našich analýz je možné riešenie A uskutočniť pri jednorázových nákladoch 6,4 mil. Sk a ročných prevádzkových nákladoch 4 mil. Sk (Error! Reference source not found.). Na uskutočnenie presnej kalkulácie je nutné vypísať verejnú súťaž.
Výhody riešenia
•	·        možnosť verejného[5] ako aj autorizovaného prístupu do katastra nehnuteľností;
•	·        využitie existujúceho HW vybavenia, využitie SW vybavenia z prostriedkov Phare;
•	·        relatívne nižšie náklady.
Nevýhody riešenia
•	·        nízka vypovedacia hodnota, neúplnosť a až 20-35 % chybovosť;
•	·        pomalé odozvy – rádovo až do niekoľkých hodín (možnosť riešenia zasielania automatických odpovedí cez email);
Riziká riešenia
•	·        v prípade vysokej chybovosti môže byť podľa vyjadrenia expertov ÚGKK SR takéto riešenie „horšie ako žiadne“. Z uvedených dôvodov odporúčame dodatočne posilniť každý okres o minimálne jedného pracovníka;
•	·        v prípade neschválenia Phare-prísľubu delegáciou EK v Bratislave nutnosť zvýšenia pridelených prostriedkov o cca 6 mil. Sk.
Tabuľka 3
Štruktúra nákladov na tvorbu web aplikačného rozhrania 
Investícia	Časový plán	Náklady	Objem prác	
Investície do bezpečnosti (demilitarizovaná zóna, firewally a pod.) a zmeny SW vybavenia, odporúčame:
OS: Unix
DB: špecifikácia databázy a web aplikačného servera je uvedená v Prílohe 3	 	 600 000 Sk
(cca 6 mil. Sk hradí Phare + spoluúčasť SR)	 	
Analýza a optimalizácia centrálnej databázy, migrácia dát, vývoj nových migračných procedúr, testovanie	3 mesiace	1 200 000 Sk	6 človekomesiacov	
Vývoj aplikačného rozhrania	3 mesiace	1 200 000 Sk	6 človekomesiacov	
Testovanie	1 mesiac	400 000 Sk	2 človekomesiace	
Zaškolenie obsluhy	1 mesiac	400 000 Sk	 	
Pripojenie k internetu – centrála	 	100 000 Sk	mikrovlnná anténa, resp. pevná linka	
Pripojenie k centrále	 	1 500 000 Sk	ISDN do okresov tam kde je to možné	
Vyrovnanie dlhov + rezerva*	 	1 000 000	 	
Spolu investičné náklady	 	6 400 000 Sk	 	
 	 	 	 	
Prevádzkové náklady	 	 	 	
administrátor + réžia	mesačné výdavky	150 000	 	
prenosové kanály pre centrum	mesačné výdavky	100 000 Sk	pripojenie nonstop	
ISDN telefónne poplatky pre okresy pre dáta**	mesačné výdavky	80 000 Sk	aktualizácia 1 x denne	
spolu prevádzkové náklady	ročné výdavky	3 960 000 Sk	 	
Zdroj: Nezávislí experti pracujúci v danej oblasti
Poznámky:
* vyrovnanie dlhov znamená najmä zaplatenie dlhu Slovenským telekomunikáciám tam, kde došlo k odpojeniu telefónu v dôsledku neplatenia poplatkov za telefónne služby.
** V prípade zavedenia pevných liniek v okresoch by mesačné výdavky pre 79 okresov predstavovali 1.5 mil. Sk, t. j. až 18 mil. Sk ročne (poplatky za prenájom pevnej linky). V prípade využitia GOVNETU je však reálne dosiahnuť úsporu až do výšky 100 % (v prípadoch, kde KN je v rovnakej budove ako okresný úrad) pri dodatočných investičných nákladoch vo výške 6 - 12 mesačných výdajov daného okresného KN).
 
Optimalizácia databázy KN a následné publikovanie na internete
Optimalizácia znamená najmä opravu nezrovnalostí a chýb v databáze, doplnenie chýbajúcich údajov a zosúladenie štruktúry zápisu dát v jednotlivých okresoch. Na zabezpečenie uvedenej úlohy je nutné zamestnať po 3 kvalifikovaných pracovníkoch v každom okrese minimálne na 4 roky, čo predstavuje oproti predchádzajúcemu riešeniu dodatočné ročné náklady vo výške 60 mil. Sk (Error! Reference source not found.). Riešenie rovnako predpokladá uskutočniť odstránenie sklzu vo forme dotácie (viď predchádzajúcu časť). Na zabezpečenie úplnej hodnovernosti údajov je okrem toho nevyhnutné urýchlene doriešiť zhotovovanie ROEP-ov, na čo je potrebné zvýšiť pridelenie účelových prostriedkov na danú úlohu o ďalších minimálne 100 mil. Sk ročne. 
Takto navrhované riešenie oproti riešeniu predchádzajúcemu postupne odstráni 20 - 35 %-nú chybovosť údajov dostupných na internete ako aj pomalé odozvy (rádovo niekoľko minút až niekoľko hodín).
Tabuľka 4
Štruktúra dodatočných nákladov na optimalizáciu centrálnej databázy KN
Investícia	Ročné náklady	Objem prác	
Vykonávanie revízií údajov katastra a aktualizácia súboru geodetických informácií KN v požadovanom rozsahu, vrátane digitalizácie katastrálnych máp	20 mil. Sk	1 kvalifikovaný pracovník v každom okrese	
Dopĺňanie údajovej základne KN na úrovniach okres-centrum, odstraňovanie nezrovnalostí a chýb údajov v reálne požadovanom rozsahu	20 mil. Sk	1 kvalifikovaný pracovník navyše v každom okrese	
Kontinuálne zapisovanie odovzdaných ROEP-ov do KN	20 mil. Sk	1 kvalifikovaný pracovník navyše v každom okrese	
Zdroj: ÚGKK SR
 
Výhody riešenia
•	·        všetky výhody predchádzajúceho riešenia;
•	·        po dokončení optimalizácie vysoká hodnovernosť údajov, možnosť zavedenia poplatkov v rámci danej služby;
•	·        zvýšená rýchlosť odozvy, nižšia záťaž servera;
•	·        využitie existujúceho HW vybavenia, využitie SW vybavenia z prostriedkov Phare;
•	·        vytvorenie minimálne 240 nových pracovných miest na dobu 4 rokov
 
Nevýhody riešenia
•	·        dodatočné náklady vo forme nutnosti zamestnania nových pracovníkov.
 
Možnosti riešenia
•	·        Doplnenie a optimalizácia databázy KN významným spôsobom urýchli nielen vyhľadávanie pre verejnosť, ale aj pre samotných zamestnancov katastra, čo mimoriadne zefektívni ich prácu, následkom čoho môžu postupne klesať nároky na personálne zabezpečenie. 
 
Riziká riešenia
•	·        v prípade neschválenia Phare-prísľubu delegáciou EK v Bratislave nutnosť zvýšenia pridelených prostriedkov o cca 6 mil. Sk.
 
Financovanie
Možnosti financovania katastra na internete sú nasledujúce:
•	·         financovanie z poplatkov;
•	·         financovanie z mimorozpočtových zdrojov;
•	·         financovanie z rozpočtových zdrojov;
•	·         iné riešenia.
 
Financovanie z poplatkov
Cena jednej informácie poskytnutej za celú databázu je v súčasnosti 1 200 Sk. Za I polrok 2001 bolo z centrálnej databázy poskytnutých údajov za 10 mil. Sk, z čoho údaje za takmer až 8 mil. Sk boli poskytnuté bezodplatne. Údaje za úplatu sú v súčasnosti poskytované len exekútorom a bankám, ostatným inštitúciám (kam patria najmä daňové úrady, súdy, colnice, zdravotné poisťovne a riaditeľstvo policajného zboru) sa predmetné údaje poskytujú bezodplatne. Pri zvýšení kvality databázy prijatím riešenia B je predpoklad rastu dopytu po týchto službách, z čoho je možné financovať časť nákladov na zavedenie katastra na internet, za súčasného poklesu dopytu po uvedených službách prostredníctvom žiadostí o informácie na okresných pracoviskách katastra, čo bude mať za následok ďalšie odbremenenie pracovníkov katastrov. Navrhujeme upustiť od bezplatného poskytovania informácií štátnym inštitúciám a obciam. Pre niektoré informácie (napríklad ktoré bude prostredníctvom internetu využívať verejnosť) navrhujeme výrazne znížiť poplatky (napríklad na 50 -100 Sk). Výhodou spoplatnenia je okrem zavedenia transparentnosti v návštevnosti aj značné zníženie zaťaženosti servera na prípady, kde je poskytovanie informácie naozaj zmysluplné. 
 
Financovanie z mimorozpočtových zdrojov
Z mimorozpočtových zdrojov pripadá do úvahy fundraising, kde motiváciou je reklama, prestíž alebo budúci pozitívny efekt pre potenciálnych užívateľov. Do úvahy prichádzajú finančné inštitúcie poskytujúce hypotekárne úvery, realitné kancelárie, reklamné agentúry a subjekty podnikajúce v oblasti internet-businessu, ako aj medzinárodné rozvojové inštitúcie. Obmedzujúcim faktorom financovania z mimorozpočtových zdrojov sú pozitívne externality ako aj nemožnosť poskytnúť databázu KN externému subjektu vzhľadom na ochranu osobných údajov. Odporúčame sa preto zamerať na možnosť predaja reklamnej plochy na internetovskej stránke alebo rokovať s medzinárodnými organizáciami (UNDP, Svetová banka, EÚ a pod.) o možnostiach pridelenia rozvojového grantu alebo úveru. 
 
Financovanie z rozpočtových zdrojov
Z rôznych druhov financovania z rozpočtových zdrojov pripadá do úvahy financovanie vo forme vyčlenenia účelových prostriedkov so štátneho rozpočtu, respektíve z rezervy Úradu vlády, resp. zo zdrojov z malej privatizácie. 
 
Iné riešenia
Viac ako 90 % nákladov vzniklo vzhľadom na požiadavku zamestnania dodatočných pracovníkov s hlavnou náplňou hromadného spracovania dát, čo navyše nemusí byť vždy vysoko náročná úloha pokiaľ ide o odbornosť. Je preto možné zvážiť presun zamestnancov z iných oblastí štátnej správy, kde existuje prezamestnanosť (úspora až do 160 mil. Sk ročne). Jedna z možností, najmä pri odborne náročnejších prípadoch je využitie študentov - geodetov (úspešný príklad z iných krajín). Úspory technologického rozsahu (zavedenie a poplatky za ISDN linky) je možné za určitých okolností zredukovať prostredníctvom využitia v súčasnosti budovanej siete Govnetu (úspora do 1 mil. Sk ročne, čo závisí od miesta sídiel okresných pracovísk katastrov, pri súčasných zvýšených nárokoch na počiatočné investície). 
 
ZÁVER
 
Doriešenie celospoločenského problému katastra nehnuteľností v SR, ktoré ponúka táto štúdia, bude mať už v krátkom časovom horizonte pozitívny vplyv na rozbehnutie trhu s nehnuteľnosťami a umožní najmä rozvoj hypotekárnych úverov na území krajiny. Celoplošne sa to odrazí v raste stavebnej produkcie (nehovoriac o zamestnanosti) a následne v merateľnom poklese cien nehnuteľností ako sú byty, čo čiastočne pomôže zmierniť jeden z najviac pociťovaných sociálnych problémov. 

 

 

 

 

 

 

Príloha 1
Kataster na internete – návrh informácií na sprístupnenie
Pri sprístupnení údajov z katastra nehnuteľností je treba na základe právnej analýzy definovať, ktoré informácie je možné sprístupniť aby nedošlo k ohrozeniu ochrany dôverných informácií a nesúladu s ústavou a platnými právnymi predpismi (ústava, občiansky zákonník, zákon o ochrane osobných údajov, zákon o slobode informácií) alebo európskym právom. Navrhujeme na internete zverejniť nasledujúce informácie: 
A.	A.     informácie na odbremenenie katastra:
-	-         údaje o parcelách a identifikácia vlastníka (meno, adresa);
-	-         údaje o parcele s informáciou či na príslušnú parcelu resp. časti parciel bolo uplatnené záložné právo, vecné bremeno, atď.;
-	-         údaje o vlastníctve podľa mena;
B.	B.     informácie na zvýšenie transparentnosti:
-	-         informácia o aktuálnej priemernej dobe čakania na jednotlivých KÚ (resp. ich pracoviskách), v prípade existencie expresných príplatkov oddelene pre žiadosti vybavované expresným a štandardným spôsobom;
-	-         informácia o registrovanej žiadosti s uvedením poradového čísla (aktuálneho a počiatočného) a dátumu podania, v prípade existencie expresných príplatkov oddelene pre žiadosti vybavované expresným a štandardným spôsobom
-	-         evidencia (do určitého dátumu) vybavených žiadostí so začiatočným poradovým číslom, dobou čakania, menom žiadateľa, údajom, či sa jedná o žiadosť vybavovanú expresne, dátum podania žiadosti.
 
V rámci dosiahnutia úspor je možné uvažovať o riešení, kedy informácie podľa bodu B. nebudú sprístupnené na internete, avšak budú verejnosti voľne dostupné na príslušných pracoviskách prostredníctvom prístupu k na dané účely určenému počítaču.
 
Navrhujeme, aby aspoň na začiatok údaje na internete boli poskytované prostredníctvom autorizovaného prístupu.
 
Vytvorenie centralizovaného a verejného informačného registra odporúča aj schválený audit štátnej správy. 
 
Vzhľadom na rozmáhajúcu sa internetovú kriminalitu, Minister pôdohospodárstva SR doporučuje publikovať databázu redukovanú o údaje o vlastníkoch.

Príloha 2
Úrad geodézie, kartografie a katastra Slovenskej republiky
 
									 Číslo: PP-2773/2001
 
Možnosti zverejnenia Informačného systému katastra nehnuteľností na Internete
- i n f o r m á c i a -	
 
1.	1.                  Súčasný stav katastra nehnuteľností

Kataster nehnuteľností (ďalej len KN) je geometrické určenie, súpis a popis nehnuteľností. Súčasťou katastra sú údaje o právach k nehnuteľnostiam. Kataster tvoria katastrálne operáty usporiadané podľa katastrálnych území.
Kataster nehnuteľností v SR je spravovaný v informačnom systéme katastra nehnuteľností (ďalej len “ISKN”), ktorý obsahuje súbor geodetických informácií a súbor popisných informácií. (pozri prílohu č.2.1 Katastrálny operát - obsah). ISKN je spravovaný len na okresnej úrovni, kde sa sústavne aktualizuje podľa došlých listín, rozhodnutí o povolení vkladu do katastra a pod. V intervale 3 mesiacov sa okresná báza údajov KN prenáša na celoštátnu - centrálnu úroveň SR do Centrálneho výpočtového strediska (CVS) na Geodetickom a kartografickom ústave Bratislave (ďalej len “GKÚ”).
V okresnej báze údajov KN, ktorá je spravovaná v počítačovom prostredí, nie sú úplné údaje súboru popisných informácií katastra (napr. neprenášajú sa spoluvlastnícke podiely, tituly nadobudnutia právneho vzťahu k nehnuteľnostiam; ťarchy a obmedzenia vlastníkov). Katastrálne odbory okresných úradov porovnávajú správnosť a úplnosť údajov uvedených v okresnej báze údajov katastra, s údajmi na origináli listu vlastníctva (papierová forma archivácie). Ak zistia nedostatky, doplnia bázu údajov katastra o chýbajúce údaje tak, aby bol zabezpečený ich súlad s údajmi na origináli listu vlastníctva. Pre nedostatočný počet zamestnancov na katastrálnych odboroch okresných úradov na túto činnosť je tempo kompletizácie obsahu listov vlastníctva je pomalé. Rovnako z kapacitných dôvodov nie je možné venovať dostatočnú starostlivosť aktualizácii súboru geodetických informácií (mapová časť) a revízii údajov katastra prešetrovaním v obci. 
V súčasnosti sú poskytované informácie oprávneným osobám z centrálnej bázy údajov KN (ďalej len “DB KN”) prehliadaním v celom ISKN za celé Slovensko. Najčastejšími žiadateľmi sú daňové úrady, exekútori, colné úrady a banky (pozri prílohu č.2.2 – Poskytnutie údajov...).

 
2. 	Pripojenie externých klientov do centrálnej databázy katastra nehnuteľností
(Technické a technologické aspekty pripojenia)
 
2.1	Technická a dátová realizácia pripojenia - súčasný stav
 
Správcom centrálnej bázy údajov DB KN na centrálnom výpočtovom stredisku je Geodetický a kartografický ústav Bratislava. V časti popisných údajov, ktorá prostredníctvom existujúceho technického vybavenia je schopná sprístupňovať údaje externým klientom, je možný prístup nasledujúcimi dvomi spôsobmi:
2.1.1.	2.1.1.      Autorizovaný prístup cez telefónnu linku (modem)
-	-         prístup je možný výhradne na základe povolenia prevádzkovateľa 
-	-         prístup je možný v rovnakom čase len jednému užívateľovi
-	-         prístup je možný po nainštalovaní MetaFrame klienta u užívateľa a pridelení užívateľských práv
-	-         využíva sa jedna telefónna linka, modem, aplikačné rozhranie MetaFrame server + KATKA 99(sfw.)
Takéto riešenie nie je vhodné pre hromadné sprístupnenie údajov, neodporúčame ho ďalej využívať.
 
2.1.2	Autorizovaný prístup cez internet
-	-         prístup je možný výhradne na základe povolenia prevádzkovateľa 
-	-         prístup je možný v rovnakom čase maximálne 30 užívateľom (dane licenciou MetaFrame Servera)
-	-         prístup je možný po nainštalovaní Web MetaFrame klienta u užívateľa s pridelením užívateľských práv
-	-         využíva sa dátová linka o priepustnosti 128 kB/s oboma smermi, aplikačné rozhranie MetaFrame server + KATKA 99
Riešenie je nevhodné pre hromadné sprístupnenie údajov.

2.2	Prevádzkové podmienky - súčasný stav
Vytváranie centrálnej bázy údajov KN prebieha v súčasnosti v trojmesačných cykloch preklápaním kompletnej regionálnej (okresnej) bázy údajov do centrálnej DB vždy na konci kalendárneho štvrťroka. 
Pripojenie do centrálnej bázy údajov a rozsah prehľadávania je daný zmluvnými podmienkami dohodnutými medzi externým klientom a GKÚ. Obsahuje pridelené prístupové práva do MetaFrame servera, centrálnej bázy údajov a cenové podmienky.
Prehľadávač KATKA 99 sprístupňuje údaje pomocou systému menu a predpripravených výstupných zostáv. Každý klient si však môže nadefinovať vlastnú výberovú podmienku. Výstupom môže byť report na obrazovke alebo report na tlačiareň. Katka 99 sprístupňuje údaje buď vo forme zoznamov alebo individuálnych podrobných výpisov z databázy. KATKA 99 eviduje prístup každého klienta do databázy vo forme žurnálu, ktorý slúži ako zdroj informácií o rozsahu prehľadávania daným klientom. Môže byť využitý pri spoplatňovaní prístupu do centrálnej DB. Katka 99 sprístupňuje číselníky a registre vo forme prehľadov.
 
2.3	2.3              Rozhodujúce faktory znižujúce kvalitu prístupu:
-	-         rýchlosť prístupu: rýchlosť spracovania (v súčasnosti vzhľadom na nevhodnú dátovú štruktúru regionálnych a centrálnej DB sa odozvy pohybujú rádovo od niekoľko minút (pri vyhľadávaní cez presný identifikátor - napr. rodné číslo) až po niekoľko hodín (pri vyhľadávaní podľa mena vlastníka) - v závislosti od zložitosti výberu a miery územného celku. Najdlhšie sú pri prehľadávaní podľa mena vlastníka nad celým územím SR)
-	-         technologické faktory sú dané súčasným technologickým vybavením a teda aj externý klient musí využívať predpísanú technológiu a podriadiť sa maximálnemu počtu licencií ako aj prenosovej kapacite
-	-         dátové obmedzenia: sú najväčšou prekážkou masového sprístupnenia údajov externým klientom. Súčasná dátová štruktúra obmedzuje radikálne rýchlosť odozvy na požiadavky a súčasne nevyhovuje aj moderným postupom pre indexáciu. Negatívny vplyv má aj pomalá aktualizácia do centra daná rozdielnymi technickými prostrediami. Nesúlad v operáte spôsobuje neurčitosť stavov právneho vzťahu. Informácie takto získané majú výhradne informatívny charakter.
 
2.4	2.4              Rozhodujúce faktory, ktoré bránia masovému sprístupneniu údajov cez Internet:
-	nedokonalá údajová štruktúra a kvalita údajov
-	nevyhovujúci spôsob dátových tokov región - centrum
-	organizačno-administratívne nedostatky.
 
3.	Technické a rozpočtové aspekty riešenia hromadného sprístupnenia údajov KN prostredníctvom Internetu
V súčasnosti nie je možné realizovať hromadné sprístupnenie údajov KN prostredníctvom Internetu bez zmeny softvérového, údajového a organizačného vybavenia zahŕňajúce investičné a prevádzkové náklady.
3.1	Navrhované riešenie predpokladá:
umožniť anonymný (verejný) aj autorizovaný prístup k existujúcim údajom evidovaným v centrálnej báze údajov (popisné údaje KN) prostredníctvom Internetu (nevyhnutný len bežný webovský prehliadač a Internet poskytovateľ) 
využiť existujúce technické (HW) vybavenie centrálneho výpočtového strediska a rozšíriť priepustnosť siete (resp. zriadiť chránený samostatný prenosový kanál)
rozšíriť a zdokonaliť existujúce SW riešenie
zabezpečiť organizačné zmeny - administráciu a prevádzku systému.
Riešenie neodstráni nasledujúce problémy:
1.	1.      pomalé odozvy z centrálnej bázy údajov KN (rádovo minúty až hodiny)
2.	2.      kvalitu a aktuálnosť údajov (20 % chybovosť v údajoch a 3 mesačný aktualizačný cyklus)
Pre odstránenie týchto nedostatkov je nevyhnutné ďalej vykonať:
zosúladenie technologického prostredia región - centrum a výmenného mechanizmu údajov
doplnenie údajovej základne KN na okresnej úrovni
zavedenie adekvátneho údajového modelu a zabezpečenie migrácie údajov
3.2	Náklady spojené s realizáciou technického a dátového prepojenia (pozri prílohu č.2.3). reprezentujú čiastku jednorazových kapitálových výdavkov 13,9 mil. Sk a čiastku na prevádzkové náklady 38,4 mil. Sk ročne .
3.3	3.3              Využívanie podporných fondov Európskej únie (EÚ) je zahrnuté v rámci projektu Phare
9906.04.01 Technická pomoc pre ÚGKK SR, kde je navrhnutá podpora aktivite súvisiacej s poskytovaním údajov KN na Internete (zatiaľ nerealizované – Finančné memorandum 1999). Finančné vyjadrenie rozsahu pomoci je 150 000 EUR z prostriedkov EÚ a spolufinacovanie z prostriedkov SR v rozsahu 600 000 Sk, ktoré je zahrnuté v návrhu štátneho rozpočtu – kapitola ÚGKK SR na rok 2002.
Realizácia projektu bola predpokladaná v druhom polroku 2001. S ohľadom na neustále
 oneskorovanie schválenia návrhu Delegáciou EÚ v Bratislave je predpoklad realizácie až v druhom polroku 2002 (v prípade schválenia návrhu Delegáciou EÚ v Bratislave).
 
4. Doplnenie údajovej základne katastra nehnuteľností
 
Údajová základňa katastra nehnuteľností je v súčasnosti naplnená v rozsahu cca 62 %. Neúplnosť údajovej základne KN o vlastníkoch, doplnení chýbajúcich spoluvlastníckych podielov (jedna parcela má zadefinovaného vlastníka len čiastočne – napr. po jednom poručiteľovi), uvedení titulov nadobudnutia a pod. je dôsledkom nedostatočnej starostlivosti vlastníkov v minulosti ako i v minulosti priorizovaného spoločenského dôrazu na evidovanie užívacích vzťahov bez úplného evidovania vlastníctva. Tento problém je čiastočne riešený postupne realizáciou úlohy usporiadania pozemkového vlastníctva formou zhotovovania registrov obnovenej evidencie pozemkov (ROEP).
4.1	Zhotovovanie ROEP je dané uzneseniami vlády SR čísla 572/1994, 90 /1996, 610/1996, 676/1997, 854/1998 a 888/2000 a pri ich zabezpečovaní sa podieľajú Ministerstvo pôdohospodárstva SR a Úrad geodézie, kartografie a katastra SR (v súčasnosti financovanie cez kapitoly krajských úradov). V súčasnosti je do KN zapísaných celkom 1436 katastrálnych území (40,5 % v rozsahu SR). Ďalších 132 odovzdaných ROEP je do katastra nezapísaných z dôvodu nedostatočných počtov zamestnancov na katastrálnych odboroch okresných úradov.
Urýchlenie tohto postupu si vyžaduje pridelenie väčších finančných prostriedkov na zadávanie úlohy. Požiadavka na túto úlohu je pri predpokladanom ukončení je cca 320 mil. Sk ročne a skutočnosť za posledné roky sa pohybuje okolo 90 mil. Sk. ročne. Minimálne zvýšenie pridelenia účelovo určených prostriedkov zo ŠR je ročne o 100 mil. Sk (celkom 190 – 200 mil. Sk). Pre kontinuálne zapisovanie ROEP - ov do KN je žiadúce posilniť každé okresné pracovisko KN min. o jedného kvalifikovaného zamestnanca, čo reprezentuje nárok 19,75 mil. Sk ročne. 
4.2	Vykonávanie revízií údajov katastra a aktualizácia súboru geodetických informácií KN v požadovanom rozsahu, vrátane digitalizácie katastrálnych máp do formy vektorovej katastrálnej mapy, reprezentuje ročne požiadavku cca 20 mil. Sk.
4.3	4.3              Dopĺňanie údajovej základne KN na úrovniach región – centrum, odstraňovanie chýb a neúplností údajov v reálne požadovanom rozsahu vyžaduje posilnenie okresných pracovísk katastra o jedného kvalifikovaného zamestnanca čo reprezentuje nárok 19,75 mil. Sk.
4.4	Odstránenie časových sklzov v katastrálnom konaní (povoľovanie vkladu práva do KN) je úloha spoločensky mimoriadne aktuálna. Na Slovensku sa ročne povolí v priemere 210 tis. vkladov do KN. Požiadavky na konanie prevyšujú fyzické, personálne a technické možnosti okresných katastrálnych odborov. Za prvý polrok 2001 bola v SR povolených 103 308 vkladov do KN. Súčasne z predchádzajúcich období zostáva nevybavených 58 508 vkladov do KN. Táto skutočnosť sa negatívne prejavuje v niektorých okresoch, kde lehoty na vybavovanie výrazne presahujú spoločensky únosnú mieru (napr. Bratislava II 30 mesiacov, Trenčín 20 mesiacov, Dolný Kubín 17 mesiacov, Prešov 17 mesiacov a pod.). Na vyriešenie tohto nepriaznivého stavu a súčasne doplnenie právne aktuálnych údajov je možnosť zamestnať dôchodcov, vypísať odmeny za prácu nadčas a pod. Tento postup by si vyžiadal celkom 19,1 mil. Sk vrátane materiálneho zabezpečenia. 
 
Záver
Zverejnenie údajov KN je spoločensky vysoko žiadaná aktivita zo strany štátnych orgánov a celej verejnosti. Východiská k riešeniu tejto úlohy je potrebné orientovať na dobudovanie softvérovej a hardvérovej podpory, posilnenie počtov zamestnancov a výraznú rozpočtovú podporu. Súčasne je žiadúce plne rešpektovať význam údajov o ochrane osobnosti, čo si vyžaduje výlučne prístup autorizovaných klientov. 
	Príprava prechodu KN na zverejnenie v Českej republike prebiehala štyri roky a zo štátneho rozpočtu bola podporená účelovými prostriedkami vo výške 1 mld. Kč. Pri tom stav katastrálneho operátu v ČR bol vždy a tiež v súčasnosti je podstatne kvalitnejší (nie je tam tak taká rozdrobená držba). 
	Orgány katastra v dlhodobom časovom horizonte až do ukončenia ROEP–ov a odstránenia časových sklzov vo vkladovom konaní a zápise listín v stanovených termínoch, predpokladajú trend zvyšovania nárokov na pridelenie finančných prostriedkov a personálneho zabezpečenia. Po vytvorení fungujúceho systému, nároky na finančné zabezpečenie a počty zamestnancov by mali klesať na terajšiu úroveň.
Nároky na podporu KN zo strany štátneho rozpočtu sú v tomto materiály kvantifikované veľmi úsporne, na hranici reálneho optima.
	Úrad geodézie, kartografie a katastra SR je pripravený pri jednorazovej podpore 36- 40 mil. Sk a následne v časovom úseku 4 rokov pri pridelení prostriedkov min. 50 mil. Sk ročne, túto úlohu na základe analýz a pripraveného projektu postupne realizovať. 

 
Katastrálny operát - obsahuje:							Príloha č. 2.1
 
1.	Súbor popisných informácií katastra obsahuje údaje o
a)	a)      katastrálnych územiach (názov, identifikačné číslo kat. územia a obce; názov okresu),
b)	b)      pozemkoch evidovaných v registri C a E (parcelné číslo; výmera parcely; druh pozemku; charakteristika nehnuteľností; číslo listu vlastníctva; číslo evidenčného listu),
c)	c)      stavbách (parcelné číslo pozemku na ktorej sa stavba nachádza; súpisné číslo stavby; druh stavby; číslo listu vlastníctva; číslo evidenčného listu a iné),
d)	d)      bytoch a nebytových priestoroch (súpisné číslo stavby; číslo podlažia, na ktorom sa nachádza byt; označenie vchodu; číslo listu vlastníctva; spoluvlastnícky podiel na spoločných častiach a spoločných zariadeniach domu a spoluvlastnícky podiel k pozemku a iné),
e)	e)      účastníkoch právnych vzťahov – vlastníci, držitelia, iné oprávnené osoby nehnuteľností - (meno (názov) a miesto trvalého pobytu (sídlo) vlastníka, držiteľa a inej oprávnenej osoby; číslo listu vlastníctva; identifikačné číslo organizácie, rodné číslo fyzickej osoby a v osobitných prípadoch dátum narodenia; spoluvlastnícky podiel k nehnuteľnosti a iné),
f)	f)        právach k nehnuteľnostiam (tituly nadobudnutia; obmedzenia, ťarchy, vecné bremená; poznámky),
g)	g)      zmenách v súbore popisných informácií katastra,
h)	h)      aktuálnych registroch a číselníkoch.
 
2.	Súbor geodetických informácií katastra obsahuje: 
a)	a)      údaje katastrálnej mapy v analógovej (papierovej) forme a údaje postupne tvorenej 
 vektorovej katastrálnej mapy (k 15. augustu 2001 je vektorová katastrálne mapa 
spravovaná v 13,4 % kat. území SR), záznamy podrobného merania, geometrické plány
b)	b)      aktualizovaný zoznam súradníc podrobných bodov tam, kde nie je spravovaná
 vektorová katastrálna mapa,
c)	c)      mapy určeného operátu v digitálnej forme, ktorá je súčasťou výsledku konania 
 o obnove evidencie niektorých pozemkov a právnych vzťahov k nim.
 
3.	Súčasťou katastra je aj zbierka listín, sumárne údajoch katastra o pôdnom fonde, pozemkové knihy a železničná kniha a iné dokumenty.
											Príloha č.2.2
Poskytnutie údajov z centrálnej databázy katastra nehnuteľností za rok 2000 a za I. polrok 2001
Odberatelia	za rok 2000 v tis. Sk	za I. polrok 2001 v tis. Sk	
 	bezplatne	za úplatu	bezplatne	za úplatu	
Exekútori	 		1 908	 		1 744	
Banky a pod.	 		280	 		450	
Colnice		358	 		91	 	
Daňové úrady		13 693	 		7 414	 	
Krajský súd		76	 		199	 	
Zdravotné poisťovne		7	 		35	 	
Riaditeľstvo policajného zboru		206	 		90	 	
Ministerstvo vnútra SR		17	 		-	 	
Ost. štátne inštitúcie		11	 		61	 	
Spolu		14 368		2 188		7 890		2 194	
SPOLU	16 556	10 084	
Poznámka: Cena jednej informácie poskytnutej z údajov na celou databázou je 1200.-Sk.

 
											Príloha č. 2.3
 
Náklady spojené s realizáciou:	časový plán	náklady vrátane DPH	 	
INVESTIČNÉ NÁKLADY	 	
1.	1.        náklady na strane klienta (užívateľa systému)
a)	a)       na strane správcu systému

b) na strane klienta	po skončení implementácie riešenia 
(12-14 mesiacov)	 
a) bez nákladov		
				
		b) bežné prevádzkové náklady na zriadene a prevádzku internetu		
2.	2.        zriadenie nového prenosového kanála
a)	a)       centrum
b)	b)       regionálne pracoviská (79 okresov)	 
14 mesiacov	 
1 000 000 Sk	 	
3. zmeny SW vybavenia
a) aplikačné rozhranie
-	-          vývoj aplikačného rozhrania
-	-          návrh a tvorba web dizajn
-	-          testovanie záťaže, optimalizácia
-	-          implementácia a zaškolenie obsluhy
SPOLU SW úprava
 
b) upgrade web aplikačného servera
(z prostriedkov doplnku ku PHARE)
 
c)	c)       diagnostické nástroje záťaže web servera
 
d) ochrana proti neoprávneným zásahom	 
 
6 mesiacov
1 mesiac
1 mesiac
2 mesiace 
10 mesiacov
 
1 mesiac

1 mesiac 
 
2 mesiace	 
 
1 500 000 Sk
400 000 Sk
400 000 Sk
800 000 Sk
3 100 000 Sk
 
5 000 000 Sk

4 000 000 Sk
 
800 000 Sk	 	
INVESTIČNÉ NÁKLADY spolu: 13 900 000 Sk 	 	
PREVÁDZKOVÉ NÁKLADY:	 	
4. prevádzkové náklady prevádzkovateľa (GKÚ)
-	-          prevádzkové poplatky pevnej linky (centrum + regióny)
-	-          administrátor web servera (+ réžia)
-	-          ďalšie výdaje nad rámec rozpočtu	 
mesačné výdavky
 	 
900 000 Sk
 
400 000 Sk
400 000 Sk	 	
Alternatívne riešenie technickej prevádzky centrálneho systému v prenájme zariadení odborným subjektom na základe zmluvného vzťahu.	mesačné výdavky	1 500 000 Sk	 	
PREVÁDZKOVÉ NÁKLADY spolu:	mesačné výdavky
 	 3 200 000 Sk	 	
 	ročné výdavky	 38 400 000 Sk	 	
Poznámka: všetky náklady sú kvalifikovane odhadované rádovo na stotisíc korún

Príloha 3
Špecifikácia databázy
 
1.	1.      bezpečný prenos dát 
- šifrovanie dát v databáze 
- ochrana dát na úrovni záznamov 
- podpora single sign-on, centrálna sprava používateľov
- medzinárodné uznávané certifikáty bezpečnosti
- proxy autentifikácia
 
2.	2.      škálovateľnosť:
- podpora prístupu veľkého množstva používateľov
- podpora klastrovej technológie bez potreby modifikácie aplikácie
 
3.	3.      správa:
- GUI nástroj pre databázových administrátorov pre centrálnu správu databáz, možnosť prístupu z webu, z viacerých OS
- online rekonfigurácia, 
 
4.	4.      dostupnosť:
- reštart, resp. zotavenie databázy po výpadku systému
- správa obsahu 
- podpora spracovanie nerelačných dát (dokumenty, priestorové dáta)
 
5.	5.      podpora rôznych platforiem (OS, HW)
 
6.	6.      kompatibilita s priemyselnými štandardami.
 
7.	7.       podpora distribuovaných systémov (heterogénnych, homogénnych)
 
8.	8.      zabudovaná podpora pre DW, OLAP, Data Mining
 
9.	9.      integrovaná platforma pre vývoj internetových aplikácii
 
10.	10.  podpora UNICODE
 
11.	11.  Web aplikačný server:
•	·      Apache web server integrácia
•	·      J2EE certifikát
•	·      Integrovaná cache technológia
•	·      Business Intelligence
•	·      Enterprise Reporting
•	·      Internetový súborový systém
•	·      Workflow
•	·      LDAP server
•	·      Email server
•	·      Mobile Computing
•	·      Portál
•	·      Personalizácia
•	·      Integrácia aplikácií